РЕГЛАМЕНТ ЗА ИЗПЪЛНЕНИЕ (ЕС) № 268/2013 НА КОМИСИЯТА
от 18 март 2013 година
за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания (Oberpfälzer Karpfen (ЗГУ)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
като има предвид, че:
(1)
Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
(2)
В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Германия за одобрение на промяна в спецификацията на защитеното географско указание „Oberpfälzer Karpfen“, регистрирано по силата на Регламент (ЕО) № 2400/96 на Комисията (3), изменен с Регламент (ЕО) № 1495/2002 (4).
(3)
Предвид това, че въпросната промяна не е минимална, Комисията публикува в Официален вестник на Европейския съюз (5) заявката за промяна в съответствие с член 6, параграф 2 от Регламент (ЕО) № 510/2006. Тъй като Комисията не получи никакви възражения съгласно член 7 от посочения регламент, промяната следва да бъде одобрена,
ПРИЕ НАСТОЯЩИЯ РЕГЛАМЕНТ:
Член 1
Одобрява се публикуваната в Официален вестник на Европейския съюз промяна в спецификацията, свързана с посоченото в приложението към настоящия регламент название.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 18 март 2013 година.